text: আব্দুল খালেক (মৃত্যু: ২৪ ফেব্রুয়ারি ১৯৭৪) বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২৫ আসনের সংসদ সদস্য ছিলেন।
  
  প্রাথমিক জীবন 
  আব্দুল খালেক নেত্রকোণা জেলার আটপাড়া উপজেলার দুওজ ইউনিয়নের মোঘলহাতা গ্রামে জন্মগ্রহণ করেন।
  
  রাজনৈতিক জীবন 
  আব্দুল খালেক মুক্তিযুদ্ধের সংগঠক ও নেত্রকোণা মহকুমা আওয়ামী লীগের সাধারণ সম্পাদক ছিলেন। ১৯৪৯ সালে তিনি নেত্রকোণা সরকারি কলেজ ছাত্র সংসদের জিএস ও কলেজ শাখা ছাত্রলীগের সাধারণ সম্পাদক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২৫ আসন থেকে সংসদ সদস্য নির্বাচিত হন। তিনি বাংলাদেশের সংবিধানের ৫৪ নম্বর স্বাক্ষরকারী।
  
  মৃত্যু 
  আব্দুল খালেক ২৪ ফেব্রুয়ারি ১৯৭৪ সালে নেত্রকোণার মোক্তারপাড়ার নিজ বাসার সামনে আততায়ীর গুলিতে আহত হয়ে পরে ঢাকার সম্মিলিত সামরিক হাসপাতালে মৃত্যুবরণ করেন।
  
  তথ্যসূত্র 
  
  বিষয়শ্রেণী:মৃত ব্যক্তি
  বিষয়শ্রেণী:জন্মের বছর অনুপস্থিত
  বিষয়শ্রেণী:নেত্রকোণা জেলার রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:নেত্রকোণা সরকারি কলেজে প্রাক্তন শিক্ষার্থী
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
title: আব্দুল খালেক (নেত্রকোনার রাজনীতিবিদ)